COMAN แจงชัดผถห.ใหญ่โยนบิ๊กล็อต 33 ล้านหุ้น ดัน “เฮียม๊อ-อมฤทธิ์” เข้าถือ 24.63%
COMAN แจงชัดผถห.ใหญ่โยนบิ๊กล็อต 33 ล้านหุ้น ดัน "เฮียม๊อ" เข้าถือ 24.63%
COMAN แจงชัดผถห.ใหญ่โยนบิ๊กล็อต 33 ล้านหุ้น ดัน "เฮียม๊อ" เข้าถือ 24.63%
19 ม.ค. 2564

สืบเนื่องจากกรณีที่วันนี้ (18 ม.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN จำนวน 1 รายการ ปริมาณ 33 ล้านหุ้น มูลค่ารวม 75.90 ล้านบาท ราคาเฉลี่ย 2.30 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น COMAN ปิดตลาดวันนี้ที่ระดับ 2.34 บาท ลบ 0.02 บาท หรือ 0.85% สูงสุดที่ 2.36 บาท ต่ำสุดที่ 2.32 บาท มูลค่าซื้อขายที่ 78.05 ล้านบาท
ล่าสุด บริษัทฯ ชี้แจงกรณีดังกล่าวผ่านตลาดหลักทรัพย์แห่งประเทศไทย (ตลท.) ว่า เป็นการซื้อขายบนกระดานรายใหญ่ (Big Lot Board) จำนวนรวม 33,000,000 หุ้น หรือคิดเป็น 24.63% ของหุ้นที่จำหน่ายได้แล้วทั้งหมดของบริษัทฯ โดยรายการดังกล่าวเกิดจากการขายหุ้นของนายสมบูรณ์ ศุขีวิริยะ ซึ่งเป็นผู้ถือหุ้นรายใหญ่ของบริษัทฯ ให้กับ นายอมฤทธิ์ กล่อมจิตเจริญ ส่งผลให้นายอมฤทธิ์ ขึ้นแท่นผู้ถือหุ้นใหญ่อันดับที่ 2 ทันที
สำหรับโครงสร้างภายหลังการทำรายการมีดังนี้

อย่างไรก็ตาม การเปลี่ยนแปลงผู้ถือหุ้นรายใหญ่ดังกล่าวข้างต้น ณ ปัจจุบันไม่มีผลกระทบต่อโครงสร้างคณะกรรมการบริษัท อำนาจในการควบคุมบริษัท นโยบายการดำเนินธุรกิจ การบริหารงาน หรือผู้บริหารของบริษัท และนายอมฤทธิ์กล่อมจิตเจริญ ไม่เข้าเกณฑ์ในการทำ Tender Offer
อนึ่ง “เฮียม๊อ-อมฤทธิ์ กล่อมจิตเจริญ” เจ้าของ เวิลด์ เอ็นเตอร์เทนเม้นท์ ปัจจุบันดำรงตำแหน่งประธานเจ้าหน้าที่บริหารและกรรมการผู้จัดการใหญ่บริษัท มอร์ รีเทิร์น จำกัด (มหาชน) หรือ MORE ซึ่งมีชื่อเดิมคือ บริษัท ดีเอ็นเอ 2002 จำกัด (มหาชน) หรือ DNA